
1. Základné údaje
1.1. Číslo podľa štátneho zoznamu, ak je pridelené

Číslo podľa štátneho zoznamu nie je pridelené.
1.2. Príslušnosť k európskej sústave chránených území a územiam medzinárodného významu

Celý chránený areál je územím európskeho významu s označením SKUEV0232 Laborec, zároveň je súčasťou chráneného vtáčieho územia SKCHVU011 Laborecká vrchovina.
1.3. Kategória a názov územia

Kategória: chránený areál (CHA)
Názov územia: Laborec

1.4. Platný právny predpis o vyhlásení chráneného územia alebo medzinárodný doklad o  

       zaradení lokality do sústavy území medzinárodného významu
Územie chráneného areálu CHA Laborec v ktorom platí 3. stupeň ochrany, je súčasťou európskej sústavy chránených území Natura 2000. Výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“), bolo zaradené ako navrhované územie európskeho významu pod označením SKUEV0232 Rieka Laborec. Navrhované územia európskeho významu schválila Európska Komisia. Dňa 25. januára 2008 bolo vydané rozhodnutie Komisie ES K(2008)271, ktorým sa podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijíma zoznam území európskeho významu v alpskom biogeografickom regióne, ktorého súčasťou je aj predmetné územie. 

       Celé územie CHA je zároveň súčasťou chráneného vtáčieho územia (SKCHVU011) Laborecká vrchovina, ktoré bolo vyhlásené vyhláškou Ministerstva životného prostredia Slovenskej republiky č. 438 zo 17. septembra 2009, ktorou sa vyhlasuje chránené vtáčie územie Laborecká vrchovina. Táto vyhláška nadobudla účinnosť 1. novembra 2009. 

1.5. Celková výmera chráneného územia a jeho ochranného pásma
Celková výmera chráneného areálu Laborec podľa aktuálneho parcelného stavu (so stavom k 1.1.2017) je 24,96 ha. Ochranné pásmo chráneného územia sa osobitne nevymedzuje.  

Obr. 1 Vymedzenie CHA Laborec 
1.6. Súčasný stav predmetu ochrany
1.6.1. Prírodné pomery

Obr. 2 Vodný tok Laborec © Macková

Chránený areál sa nachádza na 117,5 riečnom kilometri (rkm) až 119,4 rkm a na 121,8 rkm až 124,4 rkm vodného toku Laborec, na severovýchode Slovenska v Laboreckej vrchovine, severne od mesta Medzilaborce. Predstavuje vybrané úseky vodného toku Laborec, a to úsek medzi intravilánmi obce Čertižné a obce Habura a úsek medzi intravilánmi obce Habura a obce Borov. 
Územie je tvorené samotným korytom vodného toku Laborec spoločne s brehovým porastom a sprievodnou pobrežnou vegetáciou. Vodný tok Laborec v tejto časti predstavuje prirodzený, neupravovaný úsek vodného toku s pomiestne sa vyskytujúcimi štrkovými lavicami s iniciálnou vegetáciou a v niektorých úsekoch s výraznejšou brehovou eróziou. Územie predstavuje zachovalé ukážky pôvodných brehových porastov a sprievodnej pobrežnej vegetácie, ktoré sa nachádzajú pozdĺž prirodzených, meandrujúcich úsekoch koryta vodného toku Laborec. 
Geologické podložie územia tvoria prevažne horniny z obdobia mezozoika a paleogénu. Flyšové horniny sú prekryté horninami kvartéru. Z hľadiska geológie zaraďujeme predmetné územie do vonkajších Karpát, ktoré tvoria hlavne vápnité pieskovce a siltovce, vápnité ílovce a lokálne laminované vápence. Na celom skúmanom území prevláda vrchovinový reliéf, typický pre celok Laboreckej vrchoviny (Varchola, 2013). V úseku CHA v koryte vodného toku Laborec a na jeho brehových líniách je možné pozorovať rôzne nepravidelné erózne odkryvy brehových línií vodného toku, odhaľujúcich geologické podložie danej lokality. Tieto erózne úseky (odkryvy) je možné zaradiť medzi významné abiotické javy predmetného územia. 
Z väčšej časti, hlavne vo svojom strednom a spodnom úseku, územie patrí do mierne teplej klimatickej oblasti, do okrsku M7 mierne teplého, veľmi vlhkého, vrchovinného. V severnej časti spadá územie do chladnej oblasti, okrsku C1 mierne chladného (VARCHOLA, 2013). 
Prameň rieky Laborec sa nachádza v Nízkych Beskydách na území Slovenskej republiky neďaleko poľských hraníc. Presnejšia lokalizácia tohto prameňa je nad obcou Čertižné v nadmorskej výške 682 m n. m. Celková dĺžka Laborca od prameňa po ústie do rieky Latorica je 129 km (Varchola, 2013). Z  hydrogeologického hľadiska sa oblasť CHA nachádza v regióne s puklinovou priepustnosťou, paleogén a kvartér povodia Laborca po Brekov a mezozoikum Humenských vrchov. V oblasti chráneného územia sa maximálny prietok rieky Laborec pohybuje okolo hodnoty 430 m³/s. Minimálne prietoky sú zasa typické v zimných mesiacoch (december a január), kedy je zrážková činnosť minimalizovaná. Najmenšie namerané hodnoty sa pohybovali okolo 0,50 m³/s. Priemerná hodnota prietoku je 54,5 m³/s. Pre rieku Laborec je typický dážďovo-snehový režim odtoku. Priemerný ročný špecifický odtok sa pohybuje v rozmedzí od 10 - 15 l.s-1.km-2 , minimálny špecifický odtok sa nachádza v intervale od 0,5 – 1,01 l.s-1.km-2  a maximálny špecifický odtok dosahuje hodnoty 1,8 – 2,3 m-3.s-1.km-2 s pravdepodobnosťou opakovania raz za 100 rokov (Varchola, 2013). V predmetnom území a jeho okolí sa vyskytuje niekoľko pôdnych typov a subtypov. Ako prevažujúci pôdny typ sú zastúpené kambizeme a niekoľko subtypov tohto pôdneho typu. Medzi typické patrí kambizem nasýtená, kambizem kyslá a kambizem glejová. Ďalej prevažujú fluvizeme – typickým subtypom je fluvizem modálna a pseudogleje. Retenčná schopnosť pôd je čiastočne veľká so strednou priepustnosťou a čiastočne stredná, so strednou priepustnosťou (Varchola, 2013).

Podľa fytogeografického členenia Slovenskej republiky (Futák, 1980) patrí rastlinstvo na území CHA Laborec do oblasti zapadokarpatskej flóry (Carpaticum occidentale), obvodu východobeskydskej flóry (Beschidicum orientale), okresu Východné Beskydy a podokresu Nízke Beskydy (Laborecká vrchovina). Územie predstavuje dobre vyvinuté, ekologicky vysoko hodnotné, brehové porasty s pôvodným drevinovým zložením. V stromovej etáži prevládajú v celom úseku druhy ako napr. vŕba krehká (Salix fragilis), vŕba biela (Salix alba), jaseň štíhly (Fraxinus excelsior), jelša lepkavá (Alnus glutinosa),  topoľ osikový (osika) (Populus tremula), lipa malolistá (Tilia cordata), buk lesný (Fagus sylvatica) a brest horský (Ulmus glabra). V podraste sa uplatňujú krovité vŕby ako napr. vŕba rakytová (Salix caprea), vŕba purpurová (Salix purpurea), vŕba trojtyčinková (Salix triandra), alebo lieska obyčajná (Corylus avellana), bršlen európsky (Euonymus europaeus) a baza čierna (Sambucus nigra). Z rastlinných druhov sa v území uplatňujú druhy typické pre tento typ biotopu. Zastúpenie bylinného podrastu je pestré. Hojne sa vyskytuje napr. hluchavka škvrnitá (Lamium maculatum), prvosienka vyššia (Primula elatior), pichliač zelinový (Cirsium oleraceum), kozonoha hostcová (Aegopodium podagraria), angelika lesná (Angelica sylvestris), kostihoj srdcovitolistý (Symphytum cordatum), trebuľka lesklá (Anthriscus nitida), deväťsil lekársky (Petasites hybridus), steblovka splývavá (Glyceria fluitans), hviezdica hájna (Stellaria nemorum), záružlie močiarné (Caltha palustris) alebo čarovník obyčajný (Circaea lutetiana). Súčasťou brehovej vegetácie sú aj invázne (IDR) a invázne sa správajúce nepôvodné, druhy rastlín. Medzi IDR v území patri netýkavka žliazkatá (Impatiens glandulifera). Invázne sa správajúce nepôvodné, druhy rastlín sú zastúpené netýkavkou málokvetou (Impatiens parviflora), astrou kopijovitolistou (Aster lanceolatus) a paviničom päťlistým (Parthenocissus quinquefolia).
Podľa zoogeografického členenia Slovenska, limnického biocyklu, lokalita patrí do pontickokaspickej provincie, severopontického úseku, potiského okresu, latorickej časti. CHA je súčasťou hydrického regionálneho biokoridoru RBk Laborec. 
Zo vzácnych druhov rýb sa na lokalite vyskytuje druhy ako mrena karpatská / škvrnitá / stredomorská / Petianova, resp. mrenica, (Barbus carpathicus, B. peloponnesius, B. meridionalis, B. petenyi), pĺž vrchovský / zlatistý (Sabanejewia balcanica, S. aurata) a mihuľa karpatská / potiská (Eudontomyzon danfordi, Lampetra gracilis) (Pekárik, Koščo, 2006). Bežne sa na lokalite vyskytuje rak riečny (Astacus astacus). V mlákach a mokradiach v okolí vodného toku boli zaznamenané druhy ako kunka žltobruchá (Bombina variegata), salamandra škvrnitá (Salamandra salamandra), mlok hrebenatý (Triturus cristatus) a skokan hnedý (Rana temporaria).  Z plazov sa potvrdil výskyt užovky obojkovej (Natrix natrix), užovky stromovej (Zamenis longissimus), jašterice krátkohlavej (Lacerta agilis) a jašterice živorodej (Zootoca vivipara). Na lokalita sa nachádzajú aj 2 stanovištia bobra vodného (Castor fiber). Lokalita predstavuje lovné a pobytové teritórium vydry riečnej (Lutra lutra). Z netopierov bol pri love na lokalite pozorovaný netopier obyčajný (Myotis myotis) a podkovár malý (Rhinolophus hipposideros). 
Z bezstavovce sú na lokalite zastúpené predovšetkým bystruškou potočnou (Carabus variolosus), modráčikom čiernoškvrnným (Maculinea arion) a ohniváčikom veľkým (Lycaena dispar). 
V rámci skupiny bezstavovcom boli v roku 2015 realizované výskumy zo skupín Coleoptera, Orthoptera, Odonata a Lepidoptera. Výskum chrobákov (Coleoptera) bol realizovaný na opustenom štrkovisku, na štrkovitom ílovitom brehu a v nízkom brehovom záraste vegetácie. Charakteristické druhy tohto územia sú Agonum marginatum, Acupaplus maculatus, Stenus comma comma. Na štrkovitom brehu a brehovej vegetácii je charakteristický Bembidion decorum decorum, a na bahnito-piesčitých lemoch pri brehu Laborca sú charakteristické Atheta palustris, Atheta elongatula, Carpelimus rivularis, Neobisnius procerulus, Euconnus pubicollis, Xantholinus tricolor a Adexius scrobipennis (Jaszay, 2015). ÚEV Laborec tvorí aj okolie toku, kde bola mapovaná vysoko bylinná vegetácia, okraje krovitej vegetácie a bylinná a trávnatá vegetácia na štrkových nánosoch rieky. Zaznamenaných bolo 14 druhov rovnokrídlovcov (Orthoptera). Najvýznamnejšími druhmi boli kobylka Štysova (Isophya stysi) a kobylka schmidtova (Poecilimon schmidti) (Jarčuška, Krištín, 2015). Mapované boli aj vážky (Odonata). Základom odonatocenózy sú druhy tečúcej vody. Prítoky obýva aj prameniskové spoločenstvo s druhom pásikavec dvojzubý (Cordulegaster bidentata). Spolu boli na lokalite zistené 4 druhy (185 jedincov), a to hadovka obyčajná (Calopteryx virgo), šidlo modré (Aeshna cyanea), klinovka čiernonohá (Onychogopmhus forcipatus), pásikavec dvojzubý (Cordulegaster bidentata) (ŠÁCHA, 2015). Ďalší výskum na lokalite Laborec bol zameraný na motýle (Lepidoptera). Spolu bolo zaznamenaných 100 druhov, ako napr. Rebelia herrichiella, Aspilapteryx trigipennella, Plutella xylostella, Agonopterix curvipunctosa a iné (Richter, 2015).
Lokalita je súčasťou chráneného vtáčieho územia Laborecká vrchovina (SKCHVU011). Z kritériovych druhov vtákov sa na lokalite potvrdilo hniezdenie rybárika riečneho (Alcedo atthis). Z avifauny lokalitu obýva aj kalužiak riečny (Actitis hypoleucos), vodnár potočný (Cinclus cinclus), trasochvost biely (Motacilla alba),  trasochvost horský (Motacilla cinerea), kulík riečny (Charadrius dubius), mlynárka dlhochvostá (Aegithalos caudatus) a iné druhy vtákov.
	Obr. 5 bobor vodný (Castor fiber) © Dominik Schneider

Najväčší hlodavec na Slovensku. Svojou stavebnou činnosťou reguluje hladinu vody. Ak je na lokalite dostatočne vysoký vodný stĺpec a kolmé steny brehov, jeho stavebná činnosť sa obmedzí na vyhrabanie nory. Je aktívny počas súmraku a v noci. Žije v stálych rodinách s 5 až 6 jedincami. Je to bylinožravec živiaci sa trsťou, trávou, lístím, kôrou predovšetkým mäkkých drevín a rôznymi inými bylinami. V minulosti bol typickým obyvateľom našich riek a mokradí, ale kvôli žiadanej kožušine bol takmer vyhubený. V súčasnosti lovom nie je ohrozený, a však negatívne naňho vplýva regulácia tokov spojená s likvidáciou brehových porastov (HALČINOVÁ, 2011).

	Obr. 6 vydra riečna (Lutra lutra) ©Peter Olekšák

Obýva tečúce a stojaté vody, v blízkosti ktorých si buduje aj svoje nory pod koreňmi stromov, medzi kameňmi, v strmých brehoch a pod.. Žije samotársky, len v období párenia vytvára páry. Je nočný a súmračný živočích, ktorého vidieť cez deň je pomerné vzácne. Je to výborný plavec, ktorý pod vodou výdrží až 4 minúty. Teritórium jednej vydry sa pohybuje od  2 km úseku rieky, až po 15 km, v závislosti od pohlavia, charakteru rieky a predovšetkým od dostupnosti potravy (ryby, raky, obojživelníky, drobné cicavce, hmyz a vtáky). Rozmnožuje sa počas celého roka, vrhá 2 - 3 krát do roka, po 1 až 5 mláďat. Priemerná dĺžka života 15 rokov (HALČINOVÁ, 2011).

	Obr. 7 pĺž zlatistý (Sabanejewia aurata) © Ladislav Pekárik

Dorastá do dĺžky 10 - 14 cm. Je prispôsobený životu na dne, predovšetkým v plytších prúdových úsekoch riek, kde si hľadá úkryt pod kameňmi v jemnejšom substráte. Vyskytuje sa ostrovčekovito, podľa dostupnosti vhodného biotopu. Na dne si hľadá aj svoju potravu, vodný hmyz, drobné bezstavovce a fytoplanktón. Neresí sa od mája do júla, ikry kladie na dno do jemného substrátu porasteného vegetáciou. Je citlivý na reguláciu a znečistenie vodných tokov. Dožíva sa maximálne 4 rokov  (HALČINOVÁ, 2011).
	Obr. 8 mrena stredomorská (Barbus meridionalis) © archív S-CHKO V. Karpaty)

Reofilný ako aj litofilný druh, ktorý dorastá do dĺžky 18 cm, výnimočne až do dĺžky 30 cm. Je to odolná ryba, ktorá celkom dobre znáša organické znečistenie. Ohrozujú ju regulácie riek, pri ktorých dochádza k odstraňovaniu štrkových lavíc s plytkou prúdivou vodou, v ktorej sa neresí. Na severovýchode Slovenska predstavuje ekologický ekvivalent lipňa tymiánového (Thymallus thymallus), ktorý sa tu prirodzene nevyskytuje (HALČINOVÁ, 2011).


1.6.2. Stručný opis predmetu ochrany

Predmetom ochrany chráneného územia sú biotopy:

Tab. 1 Predmety ochrany CHA Laborec

	Kód biotopu
	Kód Natura
	Názov biotopu

	Ls1.3
	91E0*
	Jaseňovo-jelšové podhorské lužné lesy

Mixed ash-alder alluvial forests of temperate and Boreal Europe (Alno-Padion, Alnion incanae, Salicion albae)

	Br6
	6430
	Brehové porasty deväťsilov

Hygrophilous tall herb fringe communities of plains and of the montane to alpine belts


*prioritný biotop európskeho významu - biotopy, ktoré sú na území EÚ ohrozené vymiznutím, za ktorých ochranu má EÚ osobitnú zodpovednosť
a biotopy druhov živočíchov európskeho významu:

· netopier obyčajný (Myotis myotis), 
· podkovár malý (Rhinolophus hipposideros), 
· bobor vodný (Castor fiber), 
· vydra riečna (Lutra lutra), 
· mlok hrebenatý (Triturus cristatus), 
· pĺž zlatistý (Sabanejewia aurata), 
· mrena stredomorská (Barbus meridionalis), 
· bystruška potočná (Carabus variolosus), 
· ohniváčik veľký (Lycaena dispar).
1.6.3. Hodnotenie stavu predmetu ochrany, stanovenie priorít ochrany
Hodnotenie stavu biotopov európskeho významu, ktoré sú uvedené ako predmet ochrany podľa štandardných dátových formulárov (SDF).

Tab. 2 Hodnotenie stavu predmetu ochrany CHA Laborec (biotopy)
	Kód biotopu
	Reprezen-tatívnosť biotopu v území
	Relatívna rozloha biotopu v území
	Zachovalosť biotopu v území
	Stav biotopu
	Stav biotopu v rámci bioregiónu
	Cieľ ochrany v rámci územia
	Priorita

	Br6 6430
	B
	C
	B
	B
	FV
	Nutné udržanie stavu v území
	Nízka

	Ls1.3

91E0*
	B
	C
	B
	B
	U1
	Nutné zlepšenie stavu v území
	Stredná


* prioritný biotop
Vysvetlivky k tabuľke:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)

Grafické znázornenie v tabuľke je vo forme „semafórových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.
Z uvedeného hodnotenia stavu biotopov európskeho významu (Tab. 2), je zrejme, že biotop 6430 Vysokobylinné spoločenstvá (Br6 Brehové porasty deväťsilov) je z hľadiska stavu biotopu na lokalite v priaznivom - dobrom stave (B) a vyžaduje nutné udržanie stavu v území. Takýto stav biotopu v území súvisí na jednej strane aj s klimatickými zmenami, dlhotrvajúce suchá, nedostatok pôdnej vlhkosti, na druhej strane má vplyv na biotop negatívna antropogénna činnosť spojená s ťažbou riečneho materiálu, ukladaním odpadkov v brehových porastoch a s tým spojené šírenie inváznych druhov rastlín. Naopak stav biotopu v rámci celého bioregiónu je v priaznivom stave. Biotop 91E0* (Ls1.3) Jaseňovo-jelšové podhorské lužné lesy sa javí v priaznivom – dobrom stave na lokalite a v nepriaznivom, nevyhovujúcom stave z hľadiska bioregiónu. V CHA má  nepostačujúcu rozlohu a narušenú regeneračnú schopnosť. Stav biotopu 91E0* v CHA odráža stav biotopu v celom bioregióne.
Tab. 3 Hodnotenie stavu predmetu ochrany CHA Laborec (druhy)
	Druh
	Relatívna početnosť v území
	Zachovalosť populácie v území
	Stav izolovanosti populácie v území
	Celkový stav populácie v území
	Stav druhu na úrovní biogeografického regiónu
	Cieľ ochrany v rámci územia
	Priorita

	Sabanejewia aurata

	C
	B
	C
	B
	XX
	Nutné udržanie stavu v území
	Stredná

	Carabus variolosus

	C
	B
	C
	B
	XX
	Nutné udržanie stavu v území
	Stredná

	Triturus cristatus

	C
	B
	C
	C
	U2
	Nutné zlepšenie stavu v území
	Stredná

	Rhinolophus hipposideros
	D
	-
	-
	Marginálny výskyt

	U1
	Nutné udržanie stavu v území
	Stredná

	Myotis myotis
	D
	-
	-
	Marginálny výskyt

	U1
	Nutné udržanie stavu v území
	Stredná

	Barbus meridionalis


	C
	B
	C
	B
	U1
	Nutné udržanie stavu v území
	Stredná

	Lutra lutra
	C
	A
	C
	A
	U1
	Nutné udržanie stavu v území
	Stredná

	Castor fiber
	C
	C
	C
	C
	FV
	Nutné udržanie stavu v území
	Nízka

	Lycaena dispar


	C
	B
	C
	B
	FV
	Nutné udržanie stavu v území
	Nízka


Vysvetlivky k tabuľke:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci
FV – priaznivý, U1 – nepriaznivý – nevyhovujúci, U2 – nepriaznivý – zlý , XX – neznámy (Polák, Saxa 2005)

Grafické znázornenie v tabuľke je vo forme „semafórových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.
Z uvedeného hodnotenia stavu biotopov druhov európskeho významu vyplýva, že najvýznamnejším predmetom ochrany v CHA je pĺž zlatistý (Sabanejewia aurata). Početnosť a trend početnosti pĺža zlatistého v CHA, ako aj v celom bioregióne neustále klesá. Ohrozené sú predovšetkým jeho reprodukčné biotopy. Znižujúca sa početnosť je spôsobená aj fragmentáciou územia s výskytom uvedeného druhu. Prioritou ochrany v tomto prípade je udržanie tohto priaznivého stavu. Druh môže byť v budúcnosti ohrozený klimatickou zmenou, a to znížením prietokov alebo vysychaním. Najohrozenejším druhom je mlok hrebenatý (Triturus cristatus), ktorého celkový stav populácie v území je nepriaznivý – narušený, a v rámci bioregiónu nepriaznivý – zlý. Príčinou môžu byť antropogénne zásahy  do vodného režimu, ale i blízkeho okolia, ktoré by spôsobili zánik reprodukčných lokalít, úbytok vodných plôch a ich znečistenie, na ktoré sú citlivé hlavne larválne štádia. Celkový stav populácie druhu bystruška potočná (Carabus variolosus) je priaznivý – dobrý. Pre zachovanie stabilných populácií bude dôležité eliminovať ohrozenia, ako napr. znečisťovanie vodných tokov, akékoľvek zmeny vodného režimu. Vhodné by bolo ponechanie minimálneho množstva mŕtveho dreva vo vodnom toku alebo v jeho bezprostrednej blízkosti. Stav populácie vydry riečnej (Lutra lutra) v bioregióne je priaznivý a CHA je prostriedok ako udržať tento priaznivý stav v bioregióne, v prípade zhoršenia stavu populácie. Zároveň CHA predstavuje ukážku vhodného lovného ako aj reprodukčného biotopu vydry riečnej. Stredná priorita ochrany bola stanovená pre mrenu karpatská (Barbus meridionalis). Ohrozenosť spočíva predovšetkým v strate neresísk mreny (štrkové lavice), prítomnosť migračných bariér, fragmentácia biotopov. Stav druhu na úrovni bioregiónu je nepriaznivý – nevyhovujúci, so strednou prioritou. Nízku prioritu majú druhy ako bobor vodný (Castor fiber) a ohniváčik veľký (Lycaena dispar). Pre ohniváčika veľkého (Lycaena dispar), sú biotopy v CHA menej typické. Navyše stav v bioregióne je pomerne priaznivý. Okrajovo je zaznamenaný aj výskyt netopierov ako podkovár malý (Rhinolophus hipposideros) a netopier obyčajný (Myotis myotis).
1.6.4. Hodnotenie ďalších osobitných záujmov ochrany prírody a krajiny v území
Tab. 4 Chránené druhy živočíchov mimo predmetov ochrany CHA Laborec
	Vedecký názov taxónu
	Slovenský názov taxónu

	Eudontomyzon danfordi / Lampetra gracilis
	mihuľa karpatská / potiská

	Maculinea arion
	modráčik čiernoškvrnný

	Elaphe longissima
	užovka stromová

	Eptesicus serotinus
	netopier pozdný / večernica pozdná

	Myotis brandti
	netopier Brandtov

	Nyctalus noctula
	netopier hrdzavý / raniak hrdzavý

	Pipistrellus pipistrellus
	netopier hvízdavý / večernica malá

	Plecotus auritus
	ucháč svetlý

	Astacus astacus
	rak riečny

	Bombina variegata
	kunka žltobruchá

	Zootoca vivipara / Lacerta vivipara pannonica
	jašterica živorodá

	Natrix natrix
	užovka obojková

	Vipera berus
	vretenica severná / obyčajná

	Salamandra salamandra
	salamandra škvrnitá

	Charadrius dubius
	kulík riečny


1.7. Výsledky komplexného zisťovania stavu lesa
Chránený areál  Laborec sa nenachádza na lesných pozemkoch, preto sa kapitola nespracováva.
2. Socioekonomické pomery (využívanie územia a jeho okolia) pozitívne a negatívne faktory)

2.1. Historický kontext

Pomenovanie rieky Laborec má základ -lab- , ktorého pôvod je v indoeurópskom -albh-, s významom -biely. To znamená bielu, svetlú rieku, podobne ako napríklad Labe. To dosvedčuje prastaré slovanské osídlenie. Vysvetlenie podľa Melicha je, že názov Laborec je odvodený z turecko-bulharského Albars, z čoho by podľa neho bolo v bulharsko-slovenskom Lobors alebo Labors, z neho staro maďarsky Laborzsu alebo Laborszu, potom Laborc, s obmenami Laborc, Labruc, Labrac. Z maďarčiny podľa neho prešlo do slovenčiny a ukrajinčiny vo forme Laborca. Jeho význam by bol „hrdinský pardál“ (http://laborecko.net/medzilaborce/medzilaborce_9.htm). 
Vodný tok Laborec bol pravdepodobne významným faktorom pri osídľovaní okolitej krajiny. Obec Čertižné sa spomína od roku 1431 ako Cherthws. Doložená je z roku 1773 ako Czertissna, z roku 1786 ako Čertissneye, z roku 1920 ako Čertiažne, od roku 1927 ako Čertižné. V roku 1715 mala obec Čertižné jeden mlyn a 22 domácnosti. Pri prvom sčítaní obyvateľstva v rokoch 1784 – 1787 sa v obci nachádzalo 118 domov, v ktorých žilo 141 rodín, celkový počet obyvateľov bol 815. Živili sa poľnohospodárstvom a budovaním železničnej dráhy v Medzilaborciach, pracovali v lesoch a pálili uhlie. Najstaršia písomná zmienka o obci Habura je z roku 1543. Obec založili na zákupnom práve v 2. pol. 15. storočia. Názov obce sa až do 19. storočia nemenil. Až začiatkom 20. storočia ju na krátke obdobie maďarské úrady premenovali na Laborcfö. Po vzniku republiky sa názov už nemenil. V roku 1720 mala 3 mlyny a 33 domácností. Obyvatelia pracovali v rozľahlých lesoch, zaoberali s pálením uhlia, chovom dobytka. Od 19. storočia bol v obci kameňolom. Obec Borov  sa prvýkrát spomína v 1543 v majetkovom spore rodiny Drugethovcov. V roku 1715 mala 14 opustených a 20 obývaných domácnosti. V roku 1720 mlyn a 18 domácností. V 1787 84 domov a 475 obyvateľov a v roku 1828 65 domov a 487 obyvateľov. Zaoberali sa drevorubačstvom, uhliarstvom, pastierstvom, poľnohospodárstvom a chovom dobytka (Kropilák, 1977). 

Využitie územia človekom je možné posudzovať aj z máp historického vojenského mapovania. Vojenské historické mapovanie bolo realizované v troch obdobiach a je známe ako Prvé vojenské meranie (mapovanie) – Az Elso Katonai Felmérés, realizované v rokoch 1763 – 1787, Druhé vojenské meranie – A Második Katonai Felmérés, realizované v rokoch 1806 – 1869 a Tretie vojenské meranie – A Harmadik Katonai Felmérés, realizované v rokoch 1863 - 1887 (http://mapire.eu/en/).

Obr. 9 Prvé vojenské meranie (mapovanie), realizované v rokoch  1763 – 1787 (vľavo) a Druhé vojenské meranie (mapovanie), realizované v rokoch  1806 – 1869. Časť Laborca medzi obcami Čertižné a Habura

Osídlenie v obciach pri vodnom toku Laborec je zobrazené na mapách prvého, druhého a tretieho vojenského merania na lokalitách, kde je aj v súčasnosti. Postupne však pribúdali domy, statky, okolitá krajina sa postupne menila, dochádzalo k odlesňovaniu. Bezprostredné okolie Laborca sa využívalo ako pasienky, orná pôda, vznikali menšie políčka, na ktorých sa pestovali poľnohospodárske plodiny. Ako orná pôda sa využívali aj pozemky v tesnej blízkosti koryta vodného toku. Po 50. rokoch 20. storočia došlo k sceľovaniu poľnohospodárskej pôdy. Začali sa vytvárať veľké bloky vhodné na obhospodarovanie výkonnými strojmi. Tento charakter krajiny sa zachoval dodnes. V okolí chráneného areálu Laborec v súčasnosti prevažujú travinno-bylinné porasty (TTP), ktoré sa obhospodarujú kosením a pastvou hovädzieho dobytka.

Obr. 11 Prvé vojenské meranie (mapovanie), realizované v rokoch  1763 – 1787 (vľavo) a Druhé vojenské meranie (mapovanie), realizované v rokoch  1806 – 1869. Časť Laborca medzi obcami Habura a Borov.

Obr. 12 Zobrazenie reálnej vegetácie a využívanie lokality v roku 1950 a 2010 (http://mapy.tuzvo.sk/HOFM/)

Na mapách prvého a druhého merania ale aj na mapách z roku 1950 a 2010 je dobre viditeľný mierny posun koryta rieky v niektorých jej úsekoch. Podľa leteckých fotografií z roku 1950 je evidentné, že rieka Laborec vytvárala rozsiahlejšie štrkové nánosy a meandre, (staré zanikali a vznikali nové). Brehy Laborca neboli tak zarastené ako v súčasnosti, na niektorých miestach boli vyslovene otvorené. Štrkové lavice postupne zanikli, teda zarástli pobrežnou vegetáciou, ale zanikli aj vplyvom nelegálnych ťažieb riečneho materiálu (štrku), čo pretrváva dodnes. 
Ichtyofauna riek východného Slovenska vzbudzovala záujem už od polovice 19. storočia. Najstaršie údaje o výskyte rýb v povodí Laborca sú v prácach Heckela & Knera (1858), Jeittelesa (1862), Wittmacka (1875) a Mocsáryho (1875). V týchto prácach sa nachádzajú ojedinelé zmienky výskytu niektorých druhov rýb. Z horných úsekov riek povodia Laborca sa na severe vyskytovali druhy Cottus poecilopus, Salmo trutta, Thymallus thymallus (vyskytoval sa iba v povodí Uhu, v povodí horného toku Laborca sa nevyskytuje), Barbus petenyi, Gobio gobio, Phoxinus phoxinus, Alburnoides bipunctatus, Cobitis sp., Rhodeus sericeus, a Barbatula barbatula. (Pekárik, 2002) 
2.2. Stručný opis aktuálneho stavu

Vodný tok Laborec je podľa územného plánu (ÚPN) veľkého územného celku (VÚC) Prešovského kraja a Regionálneho územného systému ekologickej stability (RÚSES-u) okresu Humenné vymedzený ako hydrický regionálny biokoridor (RB) Laborec od pramennej oblasti až po hranicu okresu Humenné a okresu Michalovce v k. ú. Strážske. Vodný tok Laborec sa v rámci dotknutých kat. území (Borov, Čertižné a Habura) nachádza v ekologicky štandardnom priestore (Gehinová a kol, 1994).
V súčasnosti je územie CHA Laborec evidované ako vodné plochy na 89,93 % vlastníctve štátu. Správcom týchto parciel je Slovenský vodohospodársky podnik, š. p.. Súčasťou územia sú aj okolité parcely a ich časti, do ktorých zasahuje meandrujúce koryto toku. V CHA sa nenachádzajú žiadne stavebné úpravy brehových línií, koryta toku alebo priečne stabilizačné prahy. Vodný tok Laborec má v krátkych úsekoch medzi obcami Čertižné a Habura spevnené brehy oživenou kamennou nahádzkou, na ktorú bol použitý prírodný kameň. V celom úseku sa jedná o prirodzené koryto vytvárané prírodnými a klimatickými podmienkami. Zásahy do koryta toku sú minimálne a vo väčšine prípadov sa jedná o nepovolené ťažby riečneho materiálu menšieho alebo väčšieho rozsahu a príležitostný nelegálny výrub drevín. 
Mimo územia CHA, v intravilánoch obcí Borov a Habura, sú na toku vybudované riečne migračné bariéry, ktoré sú neprekonateľnou prekážkou pre väčšinu druhov rýb ako aj pre mnohé iné vodné živočíchy. Sú príčinou fragmentácie toku a zabraňujú neresovým migráciám rýb. Preto je potrebné tieto bariéry vhodne spriechodniť. Bariéry narúšajú kontinuitu toku a tým negatívne ovplyvňujú aj predmety ochrany CHA Laborec. V izolovaných úsekoch toku dochádza k trvalým zmenám a poškodeniam pôvodného životného prostredia organizmov.
CHA je na dvoch úsekoch prerušené intravilánmi obcí Čertižné a Habura. V obidvoch prípadoch sa jedná o rozsiahle intravilány s neúplne vybudovanou infraštruktúrou a nevybudovanou kanalizačnou sieťou na odvod odpadových vôd a ČOV. Mimo chráneného areálu sú na 
Predmetné územie, ako aj okolité pozemky, sú mimo záujem pri plánovaní ďalšieho rozvoja výstavby dotknutých obcí. Na rieke Laborec sa nenachádzajú významnejšie priemyselné centrá, ktoré by mohli byť potenciálnym zdrojom znečistenia. Chránené územie nie je využívané na žiadne energetické alebo industriálne účely. V hodnotenom úseku sa nenachádzajú MVE a ich výstavba sa v budúcnosti ani neplánuje. V danom úseku nie je povolený ani evidovaný žiadny odber povrchových vôd z vodného toku Laborec. 
Ťažba drevnej hmoty v rámci lesných porastov zasahujúcich do pramennej oblasti vodného toku Laborec a jeho povodia (od prameňa po hranicu CHA v katastrálnom území obce Borov) prebieha na základe schválených PSoL pre jednotlivé lesné celky. 
Samotné územie CHA sa v rámci poľnohospodárskej výroby nevyužíva. Územie v blízkom okolí CHA sa vyznačuje jednostranným využitím hlavne v poľnohospodárskej prvovýrobe. Je prevažne vytvárané pasienkami a lúkami, ktoré sú pravidelne pasené a kosené. V obciach Čertižné a Habura, mimo CHA sa nachádzajú hospodárske dvory, na ktorých sa prevádzkuje živočíšna výroba, ktorá môže byť potenciálnym zdrojom znečistenia a môže negatívne vplývať na kvalitu vody vo vodnom toku Laborec, a to prostredníctvom bočných prítokov Laborca. Súčasťou CHA Laborec sú aj štyri prirodzené brody (2 na okraji územia) slúžiace na prejazd lesnej a poľnohospodárskej techniky na priľahlé pozemky bez  vplyvu na terrestrický a hydrický migračný koridor. 
Pozdĺž celého úseku CHA Laborec sa nachádza štátna cesta II. triedy II/559 (Humenné - Medzilaborce – Čertižné). Od vodného toku Laborec je vzdialená v rôznych úsekoch od cca 50 do 200 m. V okolí CHA nie sú vybudované žiadne parkoviská, čerpacie stanice PHM alebo sklady ropných látok. 
Územie CHA Laborec je zahrnuté do rybárskeho revíru Laborec č. 5 (čiastkové povodie rieky Laborec od ústia potoka Vydraňka v meste Medzilaborce po pramene, číslo revíru 4-1160-4-1, charakter - lososové vody pstruhové, účel – lovný), ktorý obhospodaruje MsO SRZ Medzilaborce so sídlom v Medzilaborciach.  
Predmetný úsek vodného toku Laborec pri svojich celoročných priemerných prietokoch a terénnou neprístupnosťou nespĺňa požiadavky na rekreačno-športové aktivity žiadneho druhu. Územie sa môže náhodne stať súčasťou športovej alebo rodinnej turistiky a účelovo zameraného športového rybárstva a zarybňovania revíru.
Súčasťou brehovej vegetácie sú aj invázne (IDR) a invázne sa správajúce nepôvodné, druhy rastlín  Medzi IDR v území patri netýkavka žliazkatá (Impatiens glandulifera). Invázne sa správajúce nepôvodné, druhy rastlín sú zastúpené netýkavkou málokvetou (Impatiens parviflora), astrou kopijovitolistou (Aster lanceolatus) a paviničom päťlistým (Parthenocissus quinquefolia). Najvhodnejším a zároveň najúčinnejším spôsobom kontroly výskytu a rozširovania inváznych druhov rastlín  je kombinácia pravidelného manuálneho odstraňovania IDR a kontinuálnej kontroly. 

Obr.13 Riečna bariéra na vodnom toku Laborec, obec Borov © Šepeľa
2.3. Návrh zásad a opatrení využívania územia a jeho okolia z hľadiska cieľov ochrany
Pre územie sú alebo boli v minulosti dôležité nasledujúce oblasti ľudskej činnosti:

· vodohospodárstvo – údržba vodných tokov

· poľnohospodárstvo
· šírenie inváznych (IDR) a invázne sa správajúcich nepôvodných druhov rastlín 
· rybárstvo - zarybňovanie
· nakladanie s komunálnym a stavebným odpadom
· klimatické zmeny - prehrievanie a vysušovanie krajiny

· vedecký výskum a monitoring

Vodohospodárstvo – údržba vodných tokov:

· antropogénna činnosť, ktorá prispieva k ochrane majetku a zdravia ľudí, najmä pri realizácií protipovodňových úprav na rieke Laborec. Pri tejto antropogénnej činnosti sa však vôbec neberú do úvahy prírodné zložky a faktory, ktoré v krajine a v CHA pôsobia, ako je hladina podzemných vôd, klimatické zmeny - vysušovanie krajiny, stanovištia a biotopy druhov rastlín a živočíchov a pod.. Preto túto  antropogénnu činnosť, z pohľadu vplyvu na predmety ochrany v CHA, hodnotíme ako vyslovene negatívnu. 
· lepšia komunikácia ŠOP SR so správcom vodného toku, výsledkom ktorej by boli kompromisy, ktoré by dokázali zmierniť negatívny dopad činnosti správcu vodného toku na predmety ochrany, prípadne ich úplne eliminovať. Ide najmä o nasledovné činnosti: obmedziť rozhŕňanie štrkových lavíc a odstraňovanie sedimentov (nánosov), zákaz napriamovania, alebo premiestňovania koryta toku, výstavby nových migračných bariér, pri rekonštrukciách už existujúcich bariér, zvážiť možnosti ich spriechodnenia, obmedziť vstup ťažkých mechanizmov do koryta toku pri údržbe na nevyhnutnú mieru, usmernenie odstraňovania kolmých podmytých brehov,  usmernenie a skoordinovanie odstraňovania problémových bobrích stavieb v zmysle Dohody o spolupráci medzi ŠOP SR a SVP, š. p. pri manažmente chráneného živočícha bobra vodného (Castor fíber) z 8.12.2015, časové a miestne usmernenie výrubov v mimo vegetačnom období. Činnosti, ktorých vykonávanie nie je žiaduce alebo nesúvisí so starostlivosťou o predmet ochrany CHA, najmä výrub drevín (t.j. drevín typických pre daný biotop)  na plochách prírodných biotopov, ktoré sú predmetom ochrany CHA,  budú považované za činnosti, ktoré môžu mať negatívny vplyv na predmet ochrany. Takéto činnosti  budú musieť byť predmetom ich primeraného hodnotenia  postupom podľa zákona EIA.
· legislatívne predpoklady – zákon NR SR č. 364/2004 Z. z., o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) a zákon NR SR č. 543/2002 Z. z. o ochrane prírody a krajiny v znení neskorších predpisov.

Poľnohospodárstvo:

· antropogénna činnosť s potenciálne negatívnym vplyvom na predmety ochrany v CHA. Jedná sa predovšetkým o poľnohospodárske družstvo v obciach Čertižné a Habura, ktoré môžu svojou činnosťou negatívne vplývať na kvalitu vody v toku Laborec, a to splaškami zo živočíšnej výroby, nadmerným hnojením pasienkov susediacich s vodným tokom a aplikáciou chemických látok na poliach v okolí toku. Negatívny vplyv na CHA predstavuje aj neusmernené preháňanie, ustajnenie a napájanie dobytka priamo v koryte toku a v priľahlom brehovom poraste.

· je potrebné usmerniť poľnohospodársku činnosť v okolí CHA a zabezpečiť sledovanie kvality vody v toku Laborec v CHA.

· legislatívne predpoklady – zákon NR SR č. 240/1998 Z. z. o poľnohospodárstve a o zmene a doplnení ďalších zákonov v znení zákona č. 361/2000 Z. z., Zákon NR SR č. 189/2009 Z. z. o ekologickej poľnohospodárskej výrobe, Zákon NR SR č. 245/2003 Z. z. o integrovanej prevencii a kontrole znečisťovania životného prostredia o zmene a doplnení niektorých zákonov v znení zákona č. 205/2004 Z. z., č. 220/2004 Z. z., č. 572/2004 Z. z., č. 587/2004 Z. z., č. 532/2005 Z. z., č. 515/2008 Z. z., č. 258/2011 Z. z., č. 39/2013 Z. z. a zákon NR SR č. 543/2002 Z. z. o ochrane prírody a krajiny v znení neskorších predpisov.
Šírenie inváznych druhov rastlín (IDR):

· pôvodná introdukcia je pravdepodobne antropogénneho pôvodu, mimo územie CHA. Do CHA sa invázne a invázne sa správajúce nepôvodné druhy rastlín dostali expanziou pozdĺž vodného toku Laborec, ako samostatný prírodný proces, alebo samostatný prírodný proces využívajúci určitý spôsob antropogénneho využívania územia. Je to faktor s negatívnym vplyvom na predmety ochrany, biotop Jaseňovo-jelšové podhorské lužné lesy a vydru riečnu.

· šírenie inváznych druhov rastlín presahuje hranice CHA. Elimináciou IDR a udržaním CHA bez IDR, sa posilní a zlepší stav pôvodných druhov rastlín ako aj celých biotopov. 

· legislatívne pozadie – zákon NR SR č. 364/2004 Z. z., o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon), zákon NR SR č. 543/2002 Z. z. o ochrane prírody a krajiny v znení neskorších predpisov, zákon NR SR č. 596/2002 Z. z. o ochrane zdravia ľudí v znení neskorších predpisov, nariadenie vlády SR č. 45/2002 Z. z. o ochrane zdravia pri práci s chemickým faktorom, zákon NR SR č. 355/2007 Z. z.  o ochrane, podpore a rozvoji verejného zdravia a zákon NR SR č. 405/2011 Z. z. o rastlinolekárskej starostlivosti. 

Rybárstvo - zarybňovanie:
· antropogénna činnosť, ktorá nemá výrazný negatívny vplyv na predmet ochrany, skôr naopak. Zarybňovanie posilňuje a obohacuje ichtyofaunu CHA, čím sa rozširuje potravinová ponuka pre vydru riečnu. Zvýšenie predačného a konkurenčného tlaku na predmety ochrany vplyvom zarybňovania, nebol doposiaľ na lokalite zaznamenaný. Isté potenciálne riziko predstavuje zanesenie rôznych patogénov a nepôvodných druhov, ktoré môžu ohroziť pôvodnú ichtyofaunu. Lov rýb na lokalite je zanedbateľný a je orientovaný na hospodársky významnejšie druhy rýb.

· zarybňovanie v CHA a priľahlých rybárskych revíroch je do budúcnosti žiaduce, ale nie vyslovene nevyhnutné. K zmenám v kvantite zarybňovania, predovšetkým čo sa týka zvyšovania osádky, ako aj k zmenám v kvalite rybej násadky v súvisiacich rybárskych revíroch, by bolo vhodné vyjadrenie zástupcu ŠOP SR.

· legislatívne predpoklady – zákon NR SR č. 139/2002 Z. z. o rybárstve v znení neskorších predpisov a zákon NR SR č. 543/2002 Z. z. o ochrane prírody a krajiny v znení neskorších predpisov.
Nakladania s komunálnym a stavebným odpadom:
· jednoznačne negatívna antropogénna činnosť, ktorá je navyše podľa súčasnej legislatívy nezákonná. Ilegálne skládky odpadu vznikajú v brehovej vegetácii, predovšetkým v odľahlejších častiach CHA a súvisia s prístupom na dané miesto motorovým vozidlom. 

· pre zachovanie CHA v dobrom - reprezentatívnom stave, je potrebne odstrániť všetky skládky a zamedziť ich vzniku.

· legislatívne predpoklady – zákon NR SR č. 223/2001 Z. z. o odpadoch a o zmene a doplnení niektorých zákonov v znení neskorších predpisov a zákon NR SR č. 543/2002 Z. z. o ochrane prírody a krajiny v znení neskorších predpisov.
Klimatické zmeny - prehrievanie a vysušovanie krajiny:

· prírodný faktor, ktorý má pravdepodobne na globálnej úrovni antropogénny charakter, na lokálnej úrovni nie je možné priamo identifikovať antropogénny pôvod, preto ho hodnotíme ako prírodný faktor. Z globálneho pohľadu sa uvádza, že klimatické zmeny spôsobujú prehrievanie a vysušovanie krajiny. Klimatické zmeny vo vzťahu ku konkrétnej lokalite nie je možné vylúčiť ako faktor s vplyvom na predmety ochrany. 

· Je potrebné sa zamerať na predchádzanie možných extrémnych situácií s negatívnym vplyvom na predmety ochrany. Podľa aktuálnych znalostí je to predovšetkým zabezpečenie dostatočného prietoku vody v koryte rieky a zamedzeniu jej prehrievania. Meandrujúca rieka s dostatkom tôní a tieniacej brehovej vegetácie napomáha eliminácií prehrievania vody a jej zrýchlenému odtoku.

Vedecký výskum, monitoring a poskytovanie informácií verejnosti o významnosti územia:
· antropogénny faktor, s  pozitívnym vplyvom na CHA. V chránenom areáli doposiaľ prebiehali len čiastkové - inventarizačné prieskumy, prevažne ichtyofauny a ostatných predmetov ochrany. Intenzívny výskum, ktorý by ohrozoval predmety ochrany v CHA, nepredpokladáme ani z dlhodobého hľadiska.

· sledovanie stavu jednotlivých predmetov ochrany a zmien, ktoré v CHA prebiehajú, je nenahraditeľnou súčasťou programu starostlivosti o CHA. Pozitívny vplyv môže priniesť publikovanie, alebo iné zdieľanie výsledkov výskumnej činnosti. Výsledky môžu napomôcť lepšiemu nastaveniu opatrení na podporu predmetov ochrany.

· poskytovanie informácií verejnosti o významnosti územia - pozitívny vplyv na predmety ochrany

Obr. 14 Nelegálne ťažby riečneho materiálu, CHA Laborec © Šepeľa

3. Ciele starostlivosti a opatrenia na ich dosiahnutie
3.1. Stanovenie dlhodobých cieľov starostlivosti v nadväznosti na ekologicko-funkčné 

       priestory a zóny
Hlavným cieľom programu starostlivosti v CHA Laborec je: Zachovanie, prípadne do roku 2047 zlepšenie stavu biotopov a biotopov druhov európskeho významu, ktoré tvoria predmet ochrany chráneného územia.
Na dosiahnutie hlavného cieľa boli stanovené operatívne ciele (kapitola 3.2) a obmedzenia vyplývajúce z tretieho stupňa ochrany, ktorý v CHA platí. Vzhľadom na charakter územia, sa zóny a ekologicko-funkčné priestory (EFP) v CHA nevyčleňujú.

3.2. Stanovenie operatívnych cieľov v nadväznosti na ekologicko-funkčné priestory a

       zóny

Operatívny cieľ 1:

Zabezpečiť, aby nedošlo (s výnimkou ustanovenia 6.4 smernice o biotopoch) k nepriaznivému ovplyvneniu “integrity” ÚEV v dôsledku akéhokoľvek plánu alebo projektu, ktorý nie je priamo spojený/určený pre manažment ÚEV, ale ktorý môže mať významný vplyv na ÚEV buď samostatne alebo v spojení s inými plánmi alebo projektmi.
Operatívny cieľ 2:
Zabezpečiť do roku 2047 zlepšenie stavu biotopu európskeho významu 91E0* zo stavu z kategórie B do kategórie A, udržanie stavu v kategórii B biotopu 6430 a zachovanie príp. zlepšenie stavu biotopov druhov európskeho významu mloka hrebenatého (Triturus cristatus) z kategórie C do kategórie B, bystrušky potočnej (Carabus variolosus) a ohniváčika veľkého (Lycaena dispar) v stave kategórie B, zachovanie výskytu druhov netopiera obyčajného (Myotis myotis) a podkovára malého (Rhinolophus hipposideros) v území.

Operatívny cieľ 3:

Zachovanie stavu biotopov druhov európskeho významu mreny stredomorskej (Barbus meridionalis) a plža zlatistého (Sabanejewia aurata) v kategórii B, bobra vodného (Castor fiber) v kategórii C a vydry riečnej (Lutra lutra) v kategórii A.
Operatívny cieľ 4:
Zvýšiť poznatky o území a informovanosť verejnosti o význame a potrebách CHA.
3.3. Rámcové plánovanie a modely hospodárenia pre lesné biotopy
Kapitola sa nevypracováva, pretože chránené územie sa nenachádza na lesnom pôdnom fonde.
3.4. Navrhované opatrenia, stanovenie harmonogramu ich plnenia, určenie subjektu  

       zodpovedného za ich, stanovenie merateľných indikátorov ich plnenia

Tab. 5 Navrhované opatrenia
	Opatrenia v oblasti vodohospodárstva – údržba vodných tokov

	Operatívny cieľ 1:

Zabezpečiť, aby nedošlo (s výnimkou ustanovenia 6.4 smernice o biotopoch) k nepriaznivému ovplyvneniu “integrity” ÚEV v dôsledku akéhokoľvek plánu alebo projektu, ktorý nie je priamo spojený/určený pre manažment ÚEV, ale ktorý môže mať významný vplyv na ÚEV buď samostatne alebo v spojení s inými plánmi alebo projektmi.

	Merateľný indikátor plnenia: zachovaná integrita toku v zmysle smernice o biotopoch

	Opatrenie 1.1
	Zabezpečiť spoluprácu medzi ŠOP SR a správcom vodných tokov, pri údržbe vodných tokov v CHA

	
	Merateľný indikátor plnenia: realizácia nevyhnutnej údržby vodných tokov v CHA , spôsobom dohodnutým medzi správcami vodných tokov a ŠOP SR, bez poškodenia stavu biotopov a druhov tvoriacich predmet ochrany

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	1.1.1
	Rokovať so správcom vodného toku s cieľom dohodnúť postup pri realizácií plánovanej údržby toku v CHA (zásahov do dna korýt, úpravy brehov, odstraňovania a rekonštrukcie brehovej vegetácie, odstraňovania štrkových lavíc, časové obmedzenia, povoľovanie ťažby riečneho materiálu apod.).
	písomné závery / záznam z pracovného rokovania/dohoda s rešpektovaním pripomienok ŠOP SR k údržbe vodných tokov
	2017 a ďalej podľa potreby
	ŠOP SR / SVP š.p. /
Príslušný orgán ochrany prírody
	rozpočet SVP š.p / rozpočet ŠOP SR / rozpočet orgánu ochrany prírody

	1.1.2
	Realizovať plánovanú údržbu vodného toku v zmysle aktivity 1.1.1..
	vodný tok po údržbe v stave vyhovujúcom potrebám ochrany prírody ako aj potrebám správcu vodného toku
	2017 a ďalej podľa potreby
	SVP š.p.
	rozpočet SVP š.p. / OP KŽP / iné grantové schémy

	1.1.3
	Sledovať a zaznamenávať povodňové situácií v CHÚ a s nimi súvisiace nutné zabezpečovacie práce na toku, ktoré nebudú súčasťou plánovanej údržby prerokovanej so ŠOP SR v zmysle aktivity 1.1.1.. 
	písomné záznam z obhliadok akútnych povodňových situácií
	2017 a ďalej podľa potreby
	ŠOP SR 
	rozpočet ŠOP SR

	Opatrenie 1.2
	Podporovať aktivity smerujúce k zlepšeniu migračnej priechodnosti toku (napr. zamedzením regulácie vodného toku a výstavby bariér).

	
	Merateľný indikátor plnenia: zlepšená kvalita vôd a migračná priechodnosť toku

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	1.2.1
	Rokovanie so správcom vodného toku o zaradení spriechodňovania migračných bariér na rieke Laborec v úseku Čertižné – Borov, do Programu opatrení Vodného plánu Slovenska 
	písomné závery / záznam z pracovného rokovania / aktualizovaný Vodný plán Slovenska 
	2021 a ďalej podľa potreby
	ŠOP SR / SVP š.p.
	rozpočet SVP š.p / rozpočet ŠOP SR

	1.2.2
	Určenie cieľových druhov rýb, pre ktoré sa vypracuje projekt na odstraňovanie /

spriechodňovanie bariér na vodnom toku Laborec – ichtyologický prieskum
	Vyjadrenie /

Správa z ichtyologického prieskumu
	2021
	ŠOP SR / ichtyológ
	rozpočet ŠOP SR / OP KŽP / iné grantové schémy

	1.2.3
	Vypracovanie projektu na odstraňovanie/

spriechodňovanie bariér, so zapracovanými pripomienkami ŠOP SR
	projekt
	2021
	SVP š.p. /

ichtyológ
	rozpočet SVP š.p / OP KŽP / iné grantové schémy

	1.2.4
	Realizácia kvalitatívne funkčného rybovodu, ktorý bude vyhovovať všetkým tu žijúcim autochtónnym druhom rýb
	Spriechodnené bariéry
	Po vypracovaní a schválení projektu
	ŠOP SR / SVP š.p.
	rozpočet SVP š.p / OP KŽP / iné grantové schémy

	Operatívny cieľ 2:

Zabezpečiť zlepšenie stavu biotopu európskeho významu 91E0* zo stavu z kategórie B do kategórie A, udržanie stavu v kategórii B biotopu 6430 a zachovanie príp. zlepšenie stavu biotopov druhov európskeho významu mloka hrebenatého (Triturus cristatus) z kategórie C do kategórie B, bystrušky potočnej (Carabus variolosus) a ohniváčika veľkého (Lycaena dispar) v stave kategórie B, zachovanie výskytu druhov netopiera obyčajného (Myotis myotis) a podkovára malého (Rhinolophus hipposideros) v území.

	Merateľný indikátor plnenia: optimálne do roku 2027 dosiahnutý stav A biotopu 91E0*  a stav B druhu Triturus cristatus a následne zabezpečené jeho udržanie, 

 zachovaný stav B biotopu 6430 a stav druhu Carabus variolosusu a Lycaena dispar v stave B, udržaný marginálny výskyt druhov Myotis myotis a Rhinolophus hipposideros

	Opatrenie 2.1
	Sledovanie kvality vody v CHA

	
	Merateľný indikátor plnenia: známe výsledky merania kvality vody v CHA

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	2.1.1
	Rokovanie so správcom vodného toku Laborec, prípadne s Výskumným ústavom vodného hospodárstva, Bratislava alebo inou inštitúciou s cieľom  preverenia možností monitoringu kvality vody v chránenom území
	zaradenie chráneného územia do systému monitoringu vodných tokov Slovenska /

pravidelné sledovanie kvality vody
	2017
	ŠOP SR


	rozpočet ŠOP SR

	2.1.2
	Realizácia sledovania kvality vody vybranou odbornou inštitúciou dohodnutého v aktivite 2.1.1
	výsledky sledovania kvality vody
	podľa nastaveného systému monitoringu
	SVP š.p. / VUVH /iná výskumná inštitúcia
	rozpočet príslušnej výskumnej inštitúcie, v závislosti od dohodnutej monitorovacej siete 



	Operatívny cieľ 3:

Zachovanie stavu biotopov druhov európskeho významu mreny stredomorskej (Barbus meridionalis) a plža zlatistého (Sabanejewia aurata) v kategórii B, bobra vodného (Castor fiber) v kategórii C a vydry riečnej (Lutra lutra) v kategórii A

	Merateľný indikátor plnenia: zachovaný stav B druhov Barbus meridionalis a Sabanejewia aurata, stav C druhu Castor fiber a stav A druhu Lutra lutra

	Opatrenie 3.1
	Obmedziť pohyb malej a veľkej techniky k poľnohospodárskym a lesným pozemkom, mimo miest určených na prechod a prejazd (mosty a brody). Obmedzenie sa nevzťahuje na správcu vodného toku, realizujúceho jeho údržbu.

	
	Merateľný indikátor plnenia: územia CHA (okrem verejne prístupných miest) bez prítomnosti malej a veľkej techniky. Udržaný stav druhov rýb, bobra a vydry v území.

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	3.1.1
	Zamedziť prístup vozidlám a ťažkej technike k vodnému toku mimo miest vyhradených orgánom ochrany prírody, v spolupráci so správcom toku, ktorý zabezpečí konzultačnú činnosť, prípadne aj úpravu brehovej čiary tak aby sa zamedzilo vstupu vozidlám do koryta toku.
	tok bez evidovaného  prístupu ťažkej techniky a mechanizmov mimo miest vyhradených orgánom ochrany prírody.
	2019 
	ŠOP SR / SVP š. p. (ako partner) /, obec / hospodáriace subjekty v okolí CHA
	rozpočet  zodpovedných organizácií / OP KŽP / iné grantové schémy

	3.1.2
	Stanoviť podmienky využívania brodov a prístupov k toku, označených ako verejne prístupné miesta. Podmienky sa budú týkať len dlhodobého alebo intenzívneho využívaného brodu alebo prístupu k toku, ako aj jeho prípadnej rekonštrukcie (napr. pri ťažbe drevnej hmoty, pri žatve apod.). Individuálny prejazd vozidiel a techniky cez tieto miesta dotknutý nebude.
	všeobecne záväzný právny predpis, orgánu ochrany prírody a krajiny
	2019 a ďalej podľa potreby
	orgán OPaK / ŠOP SR 


	rozpočet ŠOP SR

	Opatrenia v oblasti poľnohospodárstva

	Operatívny cieľ 3:

Zachovanie stavu biotopov druhov európskeho významu mreny stredomorskej (Barbus meridionalis) a plža zlatistého (Sabanejewia aurata) v kategórii B, bobra vodného (Castor fiber) v kategórii C a vydry riečnej (Lutra lutra) v kategórii A

	Merateľný indikátor plnenia: zachovaný stav B druhov Barbus meridionalis a Sabanejewia aurata, stav C druhu Castor fiber a stav A druhu Lutra lutra

	Opatrenie 3.2
	Zachovanie kvality vody v CHA

	
	Merateľný indikátor plnenia: kvalita vôd v CHA vyhovujúca predmetom ochrany CHA

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	3.2.1
	Rokovanie s majiteľom poľnohospodárskeho družstva v Čertižnom a Habure , s cieľom doriešenia splachov z areálu PD do prítokov Laborca
	písomné závery / záznam z pracovného rokovania
	2018 a ďalej podľa potreby
	ŠOP SR / majitelia PD

	rozpočet ŠOP SR / rozpočet majiteľov PD

	3.2.2
	Realizácia opatrení dohodnutých v bode 2.1.1
	odstránenie negatívnych vplyvov na tok a zlepšená kvalita vody vo vodnom toku
	2018 a ďalej podľa potreby
	majitelia PD
	rozpočet majiteľa PD /

PRV 2014

-2020 / iné grantové schémy

	3.2.3
	Rokovania s majiteľom poľnohospodárskeho družstva v Čertižnom a Habure s cieľom riešenia hnojenia a aplikácie chemických prípravkov na kultúrnych dieloch susediacich s vodným tokom Laborec. K rokovaniu budú použité výsledky z opatrenia 2.1
	písomné závery/záznam z pracovného rokovania a zlepšená kvalita vody
	2018 a ďalej podľa potreby
	ŠOP SR / majitelia PD
	rozpočet ŠOP SR / rozpočet majiteľov PD

	3.2.3
	Realizovať opatrenia dohodnuté v bode 2.2.3.
	odstránenie negatívnych vplyvov na tok a zlepšená kvalita vody vo vodnom toku, zlepšenie stavu vydry v území
	2018 a ďalej podľa potreby
	majiteľa PD

	rozpočet majiteľa PD /

PRV 2014

-2020 / iné grantové schémy

	Opatrenia v oblasti šírenia nepôvodných druhov rastlín (IDR)

	Operatívny cieľ 2:

Zabezpečiť zlepšenie stavu biotopu európskeho významu 91E0* zo stavu z kategórie B do kategórie A, udržanie stavu v kategórii B biotopu 6430 a zachovanie príp. zlepšenie stavu biotopov druhov európskeho významu mloka hrebenatého (Triturus cristatus) z kategórie C do kategórie B, bystrušky potočnej (Carabus variolosus) a ohniváčika veľkého (Lycaena dispar) v stave kategórie B, zachovanie výskytu druhov netopiera obyčajného (Myotis myotis) a podkovára malého (Rhinolophus hipposideros) v území.

	Merateľný indikátor plnenia: optimálne do roku 2027 dosiahnutý stav A biotopu 91E0*  a stav B druhu Triturus cristatus a následne zabezpečené jeho udržanie, 

 zachovaný stav B biotopu 6430 a stav druhu Carabus variolosusu a Lycaena dispar v stave B, udržaný marginálny výskyt druhov Myotis myotis a Rhinolophus hipposideros

	Opatrenie 2.2
	Likvidácia a zamedzenie šírenia IDR v CHA 

	
	Merateľný indikátor plnenia: územie CHA bez prítomnosti IDR

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	2.2.1
	Zabezpečiť podrobnú inventarizáciu výskytu inváznych druhov rastlín (IDR) a invázne sa správajúcich nepôvodných druhov rastlín v chránenom území.
	inventarizácia inváznych druhov rastlín a invázne sa správajúcich nepôvodných druhov rastlín, záznamy v KIMS
	2017 - 2022
	ŠOP SR


	rozpočet ŠOP SR

	2.2.2
	Vypracovať projekt, v spolupráci so správcom vodného toku, na financovanie likvidácie inváznych druhov rastlín (IDR) a invázne sa správajúcich nepôvodných druhov rastlín. Najlepšie pre viaceré chránené územia tvorené vodnými tokmi, v rámci celého Slovenka.
	projekt OPKŽP
	2022 - 2025
	ŠOP SR / 

SVP š.p. 
	rozpočet ŠOP SR /  OP KŽP / iné grantové schémy

	2.2.3
	Prioritne zabezpečiť likvidáciu inváznych druhov rastlín (IDR), v súlade s platnými metódami (z prílohy č. 2a vyhlášky č. 24/2003 Z. z. v znení neskorších predpisov). Zabezpečiť aj maximálnu možnú elimináciu invázne sa správajúcich nepôvodných druhov rastlín v rámci aktivity 1.3.2..
	neprítomnosť inváznych druhov rastlín a invázne sa správajúcich nepôvodných druhov rastlín v území, zlepšenie stavu biotopu
91E0 do stavu B
	2025-2045
	ŠOP SR /

SVP š.p. / vlastníci pozemkov v okolí chráneného územia
	rozpočet  zodpovedných organizácií / OP KŽP/ iné grantové schémy

	2.2.4
	Zabezpečiť upozornenie pre vlastníkov pozemkov susediacich s CHA na ktorých sa potvrdí výskyt IDR, na povinnosť odstraňovania  inváznych druhov rastlín zo svojich pozemkov.
	upozornenia
	2018-2047
	ŠOP SR / 

Príslušný orgán ochrany prírody
	rozpočet  zodpovedných organizácií

	2.2.5
	Udržať CHA bez prítomnosti inváznych druhov rastlín (IDR) a minimalizovať zastúpenie invázne sa správajúcich nepôvodných druhov rastlín v CHA.

	inváznych druhov rastlín a invázne sa správajúcich nepôvodných druhov rastlín v území, zlepšenie stavu biotopu
91E0 do stavu B
	do roku 2047
	ŠOP SR / 

SVP š.p. / vlastníci pozemkov v okolí chráneného územia
	rozpočet  zodpovedných organizácií / OP KŽP / iné grantové schémy

	Opatrenie v rybárstve - zarybňovanie

	Operatívny cieľ 3:

Zachovanie stavu biotopov druhov európskeho významu mreny stredomorskej (Barbus meridionalis) a plža zlatistého (Sabanejewia aurata) v kategórii B, bobra vodného (Castor fiber) v kategórii C a vydry riečnej (Lutra lutra) v kategórii A

	Merateľný indikátor plnenia: zachovaný stav B druhov Barbus meridionalis a Sabanejewia aurata, stav C druhu Castor fiber a stav A druhu Lutra lutra

	Opatrenie 3.3
	V prípade potreby usmerniť zarybnenie v rybárskom revíre súvisiacim s CHA

	
	Merateľný indikátor plnenia: zachovanie prípadne posilnenie ichtyofauny pôvodnými druhmi zachovanie stavu B druhov živočíchov

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	3.3.1
	Rokovanie s MO SRZ Medzilaborce s cieľom konzultovať zarybnenie v rybárskom revíre na vodnom toku Laborec
	písomné závery / záznam z pracovného rokovania/dohoda
	2017 a ďalej podľa potreby
	ŠOP SR / MsO SRZ Medzilaborce
	rozpočet ŠOP SR

	3.3.2
	Realizácia zarybnenia toku výlučne pôvodnými a stanovištne vhodnými druhmi rýb v zmysle záverov rokovaní pri aktivite 3.3.1
	vhodne riešené násady bez negatívneho vplyvu na populáciu pôvodných druhov rýb, zachovaný stav B druhov
	2017 a ďalej podľa potreby
	MsoO SRZ Medzilaborce
	rozpočet MsO SRZ Medzilaborce

	Opatrenia v oblasti nakladania s komunálnym a stavebným odpadom

	Operatívny cieľ 2:

Zabezpečiť zlepšenie stavu biotopu európskeho významu 91E0* zo stavu z kategórie B do kategórie A, udržanie stavu v kategórii B biotopu 6430 a zachovanie príp. zlepšenie stavu biotopov druhov európskeho významu mloka hrebenatého (Triturus cristatus) z kategórie C do kategórie B, bystrušky potočnej (Carabus variolosus) a ohniváčika veľkého (Lycaena dispar) v stave kategórie B, zachovanie výskytu druhov netopiera obyčajného (Myotis myotis) a podkovára malého (Rhinolophus hipposideros) v území.

	Merateľný indikátor plnenia: optimálne do roku 2027 dosiahnutý stav A biotopu 91E0*  a stav B druhu Triturus cristatus a následne zabezpečené jeho udržanie, 

 zachovaný stav B biotopu 6430 a stav druhu Carabus variolosusu a Lycaena dispar v stave B, udržaný marginálny výskyt druhov Myotis myotis a Rhinolophus hipposideros

	Opatrenie 2.3
	Likvidácia ilegálnych skládok odpadu v  CHA a udržanie CHA bez prítomnosti nových ilegálnych skládok odpadu

	
	Merateľný indikátor plnenia: CHA bez prítomnosti ilegálnych skládok odpadu, zlepšený stav biotopov 91E0* a 6430

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	2.3.1
	Vypracovať projekt na financovanie likvidácie ilegálnych skládok odpadu v  CHA a udržanie CHA bez prítomnosti nových ilegálnych skládok odpadu
	projekt
	2018 - 2022
	ŠOP SR /

SVP š.p. ( ako partner) /

Obce Čertižné, Habura, Borov
	rozpočet  zodpovedných organizácií

	2.3.2
	Realizácia likvidácie ilegálnych skládok odpadu v  CHA
	neprítomnosť ilegálnych skládok odpadu, zlepšený stav biotopov
	2022 - 2025
	Obce: Čertižné, Habura, Borov
	rozpočet obce: Čertižné, Habura, Borov / OP KŽP / iné grantové schémy

	2.3.3
	Údržba CHA bez prítomnosti ilegálnych skládok odpadu.
	neprítomnosť ilegálnych skládok odpadu zlepšený stav biotopov
	2025 - 2047
	Obce: Čertižné, Habura, Borov
	rozpočet obce: Čertižné, Habura, Borov / OP KŽP / iné grantové schémy

	Opatrenia v oblasti vedeckého výskumu, monitoringu a poskytovanie informácií verejnosti o významnosti územia

	Operatívny cieľ 2:

Zabezpečiť zlepšenie stavu biotopu európskeho významu 91E0* zo stavu z kategórie B do kategórie A, udržanie stavu v kategórii B biotopu 6430 a zachovanie príp. zlepšenie stavu biotopov druhov európskeho významu mloka hrebenatého (Triturus cristatus) z kategórie C do kategórie B, bystrušky potočnej (Carabus variolosus) a ohniváčika veľkého (Lycaena dispar) v stave kategórie B, zachovanie výskytu druhov netopiera obyčajného (Myotis myotis) a podkovára malého (Rhinolophus hipposideros) v území.

	Merateľný indikátor plnenia: optimálne do roku 2027 dosiahnutý stav A biotopu 91E0*  a stav B druhu Triturus cristatus a následne zabezpečené jeho udržanie, 

 zachovaný stav B biotopu 6430 a stav druhu Carabus variolosusu a Lycaena dispar v stave B, udržaný marginálny výskyt druhov Myotis myotis a Rhinolophus hipposideros

	Opatrenie 2.4
	Zabezpečiť a realizovať výskum a monitoring flóry, fauny a biotopov v CHA

	
	Merateľný indikátor plnenia:  poznatky o stave a zmenách, biotických zložiek v CHA, vrátane predmetov ochrany

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	2.4.1
	Realizovať monitoring (sledovanie stavu) biotopov 91E0* a 6430 v CHA
	Správa z monitoringu / záznam v KIMS / údaje o stave populácie
	2017 a ďalej podľa potreby
	ŠOP SR / mapovateľ
	rozpočet ŠOP SR / 

OP KŽP / iné grantové schémy

	2.4.2
	Inventarizačný výskum vyšších  rastlín.
	Správa z monitoringu / záznam v KIMS / údaje o stave populácie
	2017, 2027,2037,

2047
	ŠOP SR / mapovateľ
	rozpočet ŠOP SR / 

OP KŽP / iné grantové schémy

	2.4.3
	Realizovať monitoring ostatných  predmetov ochrany v CHA
	Správa z monitoringu / záznam v KIMS / údaje o stave populácie
	2017 a ďalej podľa potreby
	ŠOP SR / mapovateľ
	rozpočet ŠOP SR / 

OP KŽP / iné grantové schémy

	Operatívny cieľ 3:

Zachovanie stavu biotopov druhov európskeho významu mreny stredomorskej (Barbus meridionalis) a plža zlatistého (Sabanejewia aurata) v kategórii B, bobra vodného (Castor fiber) v kategórii C a vydry riečnej (Lutra lutra) v kategórii A

	Merateľný indikátor plnenia: zachovaný stav B druhov Barbus meridionalis a Sabanejewia aurata, stav C druhu Castor fiber a stav A druhu Lutra lutra

	Opatrenie 3.4
	Zabezpečiť a realizovať výskum a monitoring rýb, vydry riečnej a bobra vodného v CHA

	
	Merateľný indikátor plnenia:  poznatky o stave a zmenách, biotických zložiek v CHA,  známy stav druhov rýb, vydry a bobra v území

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje

	3.4.1
	Zabezpečiť monitoring a výskum rýb v CHA 
	dohoda s výskumným pracoviskom prípadne mapovateľom 
	2020, 2030, 2040
	ŠOP SR 

	rozpočet ŠOP SR / OP KŽP / iné grantové schémy

	3.4.2
	Realizovať monitoring a výskum rýb v CHA (využiť podklady vyplývajúce z opatrenia 1.2.2)
	správa z výskumu/monitoringu / záznam v KIMS / údaje o stave jednotlivých druhov rýb
	2021, 2031, 2041
	dohodnuté výskumné pracovisko, alebo mapovateľ
	rozpočet ŠOP SR / OP KŽP / iné grantové schémy

	3.4.3
	Zabezpečiť výskum genetiky mreny stredomorskej (Barbus  meridionalis), vzhľadom na izolovanosť jednotlivých populácií vplyvom bariér na vodných tokoch a možnosti kríženia s mrenou severnou (Barbus barbus), v širšom povodí Laborca (okresy Humenné, Medzilaborce a Snina)
	dohoda s výskumným pracoviskom prípadne mapovateľom
	Do roku 2035
	ŠOP SR 

	rozpočet ŠOP SR / OP KŽP / iné grantové schémy

	3.4.4
	Realizovať výskum genetiky mreny stredomorskej (Barbus  meridionalis), v zmysle aktivity 3.4.3
	správa z výskumu /monitoringu
	2035-2047
	dohodnuté výskumné pracovisko, alebo mapovateľ
	rozpočet ŠOP SR / OP KŽP / iné grantové schémy

	3.4.5
	Zabezpečiť výskum početnosti populácie vydry riečnej (Lutra lutra) neinvazívnou metódou rozboru DNA zo vzoriek trusu, v širšom povodí Laborca (okresy Humenné, Medzilaborce a Snina)
	dohoda s výskumným pracoviskom prípadne mapovateľom
	Do roku 2035
	ŠOP 


	rozpočet ŠOP SR / OP KŽP / iné grantové schémy

	3.4.6
	Realizovať výskum početnosti populácie vydry riečnej (Lutra lutra), v zmysle aktivity 3.4.5 
	správa z výskumu /monitoringu / údaje o stave druhu
	2035-2047
	dohodnuté výskumné pracovisko, alebo mapovateľ
	rozpočet ŠOP SR / OP KŽP / iné grantové schémy

	3.4.7
	Realizovať monitoring početnosti populácie bobra vodného (Castor fiber) a vydry riečnej (Lutra lutra) formou sledovania pobytových znakov
	správa z monitoringu / záznam v KIMS / údaje o stave populácie
	2017 a ďalej podľa potreby
	ŠOP SR 


	rozpočet ŠOP SR / OP KŽP / iné grantové schémy

	Operatívny cieľ 4:

Zvýšiť poznatky o území a informovanosť verejnosti o význame a potrebách CHA.

	Merateľný ukazovateľ plnenia: zníženie počtu negatívnych vplyvov na územie, zlepšenie povedomia o hodnotách územia

	Opatrenie 4.1
	Príprava a distribúcia informačných materiálov o chránenom území

	
	Merateľný indikátor plnenia:  vydanie informačných materiálov na zlepšenie povedomia a zvýšenie informovanosti o významnosti územia

	4.1.1
	Informovať širšie okolie o významnosti lokality prostredníctvom propagačných materiálov
	informačné materiály
	Podľa potreby
	ŠOP SR 

	rozpočet ŠOP SR


4. Spôsob vyhodnocovania plnenia programu starostlivosti

Plnenie aktivít by malo byť kontrolované podľa termínov v harmonograme navrhovaných opatrení (kapitola 3.4.) naplnením výstupu aktivity podľa stanoveného indikátora. Kontrola bude realizovaná samostatnou na to ustanovenou komisiou, v ktorej budú zástupcovia všetkých zainteresovaných subjektov. Termíny odpočtu budú nastavené logicky v termínoch, kedy je možné kontrolovať výstupy. V tabuľke je vyznačené predpokladané trvanie aktivity znakom x pre príslušný rok, ak je políčko tabuľky červene vyfarbené je v danom roku pri aktivite predpokladaný kontrolovateľný výstup.

x - trvanie aktivity v danom roku
červená farba - predpokladaný kontrolovateľný výstup

Výstupom kontroly bude správa o vykonanej kontrole, ktorá bude odoslaná orgánu ochrany prírody, ktorý schvaľuje program starostlivosti o chránené územie s prípadnými návrhmi na modifikáciu programu starostlivosti podľa výsledkov riešených aktivít. Modifikácie budú považované za dodatky programu starostlivosti a po prerokovaní a schválení orgánom ochrany prírody sa stanú integrálnou súčasťou programu starostlivosti.

6. Minimálny rozsah príloh
6.1. Mapa predmetov ochrany

6.2. Mapa identifikácie vlastnícko-užívateľských vzťahov

6.3. Mapa využitia územia

6.4. Mapa ekologicko-funkčných priestorov
Ekologicko-funkčné priestory sa v CHA nevyčleňujú, z tohto dôvodu nie je potrebné mapu vyhotovovať.
6.5. Mapa zón
CHA sa na zóny nečlení. Z tohto dôvodu nie je potrebné mapu vyhotovovať.
6.6. Mapy navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)

6.7. Iná dokumentácia bližšie zobrazujúca stav a potrebné navrhované opatrenia (napríklad situačné náčrty, fotodokumentácia, grafy, tabuľky) v rozsahu podľa konkrétnej situácie, rozsiahlosti územia a zložitosti problematiky.
Iná dokumentácia sa neprikladá.
Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000





Obr. 3 kostihoj srdcovitolistý © Archív Správy CHKO Východné Karpaty





Obr. 4 netýkavka žliazkatá © Archív Správy CHKO Východné Karpaty








Obr. 10 Tretie vojenské meranie, realizované v rokoch 1863 – 1887


(Čertižné – Habura – Borov)

